Úradný vestník L 188 , 27/07/1996 S. 0004 - 0006



Nariadenie Komisie (ES) č. 1476/96 z 26. júla 1996, ktorým sa otvárajú kvóty na dovoz textilných výrobkov s pôvodom v Severnej Kórei, ktoré patria do kategórií 87 a 109, a ktorým sa menia a dopĺňajú prílohy IV a V k nariadeniu Rady (ES) č. 517/94 o spoločných pravidlách pre dovoz textilných výrobkov z niektorých tretích krajín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 517/94 zo 7. marca 1994 o spoločných pravidlách pre dovoz textilných výrobkov z niektorých tretích krajín, ktoré nie sú zahrnuté v bilaterálnych dohodách, protokoloch alebo v iných dojednaniach, alebo ktoré nepodliehajú iným osobitným dovozným pravidlám spoločenstva [1], naposledy v znení nariadenia (ES) č. 538/96 [2], a najmä na jeho článok 3 ods. 3 a 5 v spojitosti s článkom 25 ods. 4, keďže článok 3 ods. 3 nariadenia (ES) č. 517/94 stanovuje, že textilné výrobky uvedené v prílohe V a s pôvodom v krajinách uvedených v tejto prílohe sa môžu dovážať do spoločenstva za podmienky, že sa zavedie ročný množstvový limit v súlade s príslušným postupom stanoveným v článku 25, keďže aby sa uspokojili určité požiadavky trhu, Komisia obdržala od troch členských štátov požiadavky s cieľom zavedenia dovozných množstvových limitov pre výrobky spadajúce pod kategóriu 87 (rukavice, palcové a boxérske rukavice, nie pletené alebo háčkované) a 109 (nepremokavé látky, lodné plachty, plátené strechy (markízy) a rolety) s pôvodom v Severnej Kórei (uvedené v prílohe V k nariadeniu (ES) č. 517/94); keďže vyplývajúc z rokovania výboru zriadeného podľa článku 25 nariadenia (ES) č. 517/94 sa najmä vzhľadom na situáciu dotknutého priemyslu spoločenstva považuje za vhodné stanoviť ročné množstvové limity na dovoz do spoločenstva výrobkov spadajúcich pod kategórie 87 a 109 a s pôvodom v Severnej Kórei na 5 ton v prvej kategórii a 10 ton v druhej kategórii, čo sa bude uplatňovať odo dňa nadobudnutia účinnosti tohto nariadenia; keďže prílohy IV a V nariadenia (ES) č. 517/94 by mali byť v tomto zmysle zmenené a doplnené; keďže uvedené kvóty musia byť v záujme právnej istoty spravované v súlade s článkom 17 tohto nariadenia, keďže tieto opatrenia sú v súlade so stanoviskom výboru zriadeného nariadením (ES) č. 517/94, PRIJALA TOTO NARIADENIE: Článok 1 Dovoz textilných výrobkov s pôvodom v Severnej Kórei, ktoré patria do kategórií 87 a 109, do spoločenstva podlieha ročným množstvovým limitom vo výške 5 ton pre prvú kategóriu a 10 ton pre druhú kategóriu. Tieto množstvové limity stanovené vyššie sa spravujú v súlade s článkom 17 nariadenia (ES) č. 517/94. Článok 2 Prílohy IV a V k nariadeniu (ES) č. 517/94 sa týmto nahradzujú tak, ako je uvedené v prílohe k tomuto nariadeniu. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júla 1996 Za Komisiu Leon Brittan podpredseda [1] Ú. v. ES L 67, 10.3.1994, s. 1. [2] Ú. v. ES L 79, 29.3.1996, s. 1. -------------------------------------------------- PRÍLOHA " PRÍLOHA IV Ročné množstvové limity spoločenstva uvedené v článku 3 ods. 1 (Popis kategórií výrobkov uvedených v tejto prílohe sa nachádza v prílohe I A k tomuto nariadeniu) SEVERNÁ KÓREA Kategória | Jednotka | Množstvo | 1 | tony | 128 | 2 | tony | 145 | 3 | tony | 49 | 4 | 1000 kusov | 285 | 5 | 1000 kusov | 119 | 6 | 1000 kusov | 144 | 7 | 1000 kusov | 93 | 8 | 1000 kusov | 133 | 9 | tony | 71 | 12 | 1000 párov | 1290 | 13 | 1000 kusov | 1509 | 14 | 1000 kusov | 94 | 15 | 1000 kusov | 107 | 16 | 1000 kusov | 55 | 17 | 1000 kusov | 38 | 18 | tony | 61 | 19 | 1000 kusov | 411 | 20 | tony | 141 | 21 | 1000 kusov | 2857 | 24 | 1000 kusov | 263 | 26 | 1000 kusov | 173 | 27 | 1000 kusov | 167 | 28 | 1000 kusov | 285 | 29 | 1000 kusov | 75 | 31 | 1000 kusov | 293 | 36 | 1000 kusov | 91 | 37 | 1000 kusov | 356 | 39 | 1000 kusov | 51 | 59 | 1000 kusov | 466 | 61 | 1000 kusov | 40 | 68 | 1000 kusov | 75 | 69 | 1000 kusov | 184 | 70 | 1000 kusov | 270 | 73 | 1000 kusov | 93 | 74 | 1000 kusov | 133 | 75 | 1000 kusov | 39 | 76 | tony | 74 | 77 | tony | 9 | 78 | tony | 115 | 83 | tony | 31 | 87 | tony | 5 | 109 | tony | 10 | 117 | tony | 51 | 118 | tony | 23 | 142 | tony | 10 | 151 A | tony | 10 | 151 B | tony | 10 | 161 | tony | 152 | PRÍLOHA V uvedené v článku 3 ods. 3 (Popis kategórií výrobkov uvedených v tejto prílohe sa nachádza v prílohe I A k tomuto nariadeniu) SEVERNÁ KÓREA Kategórie: | 10, 22, 23, 32, 33, 34, 35, 38, 40, 41, 42, 49, 50, 53, 54, 55, 58, 62, 63, 65, 66, 67, 72, 84, 85, 86, 88, 90, 91, 93, 97, 99, 100, 101, 111, 112, 113, 114, 120, 121, 122, 123, 124, 130, 133, 134, 135, 136, 137, 138, 140, 141, 145, 146A, 146B, 146C, 149, 150, 153, 156, 157, 159, 160. | " --------------------------------------------------